पाएं अपने शहर की ताज़ा ख़बरें और फ्री ई-पेपरडाउनलोड करें
विधायक ने वैश्विक महामारी के दौर में क्षेत्र के डॉक्टर,नर्सिंग स्टाफ,पुलिस कर्मी,सफाई कर्मी सहित समाज सेवा में जुटे लोगों के बीच मास्क व सेनेटाइजर का वितरण किया है। जिससे इस महामारी के दौर में कोरोना योद्धाओं का कुछ हद तक बचाव हो सके। विधायक सुनिल मणि तिवारी ने बताया है कि इस विकट परिस्थिति में लोग मरीज के संपर्क में आने से डरते है। और डॉक्टर,नर्सिंग स्टाफ,पुलिस कर्मी,सफाई कर्मी व समाज सेवा में जुटे लोग अपनी जान जोखिम में डालकर निस्वार्थ भाव से सेवा दे रहे है।जो बहुत ही सराहनीय योगदान है।
कोरोना संक्रमण के दौर में मानवता को बचाने के लिए खड़े लोगों को मेरी ओर से सैलूट है। विधायक तिवारी ने आमजनों से अपील करते हुए कहा है कि कोरोना संक्रमण के मद्देनजर बिहार में लॉकडाउन लगाया गया है। ऐसे में सभी लोग अपनी सुरक्षा को लेकर बिना जरूरत के घर से बाहर नहीं निकले। साथ ही घर से निकलने पर मास्क लगाएं और 2 गज दूरी का पालन जरूर करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn